cyanic-selkie/wikianc huggingface dataset:
Baseball
Pelaajat ja pelin kulku
Baseballottelu pelataan vuoropareissa, joiden aikana joukkueet ovat vuorottain lyömässä ja kentällä. Vuoroparit aloittaa aina vierasjoukkue. Voittaja on normaalisti se, jolla on eniten juoksuja yhdeksän vuoroparin jälkeen. Jos tilanne on tasan, ottelua jatketaan vuoropari kerrallaan.
Juoksijalla on muutamia vaihtoehtoja etenemiseen. Hän voi varastaa eli edetä omin avuin seuraavalle pesälle ilman lyöntiä tai virhettä. Koppilyönnillä saa edetä, vasta kun koppi on vastaanotettu. Jos hän on ollut irti pesästä kopin aikana, hänen on palattava pesälle. Juoksija palaa esimerkiksi, jos hän ei ole pesällä ja häntä kosketaan tai jos kopin sattuessa hän ei ehdi pesälle. Kullakin pesällä voi olla kerrallaan yksi juoksija, eivätkä he saa ohittaa toisiaan.
Sarjat
thumb|Anaheim Angelsin kotikenttä. Baseballin huippua edustavat Pohjois-Amerikan kaksi ammattilaissarjaa National League ja American League, jotka yhdessä muodostavat Major League Baseballin. Niiden lisäksi pelataan pienempiä sarjoja, jotka tunnetaan yhteisnimellä Minor League Baseball.
Muunnelmia
Softball on baseballista Yhdysvalloissa vuonna 1887 kehitetty muunnelma.
Marokko yleisurheilun maailmanmestaruuskilpailuissa
Marokko on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Se on Afrikan maista voittanut neljänneksi eniten kultamitaleja, 11 kappaletta. MM-kilpailujen kaikkien aikojen mitalitilastossa se on sijalla 19. Sen kaikki mitalit ovat tulleet juoksulajeista.
Seymourin lentoasema
Historia
Seymourin lentoaseman uuden terminaalin rakennustöistä sekä lentoaseman ylläpitäjästä ja toiminnasta järjestettiin tarjouskilpailu. Sen voitti ECOGAL, joka sai 15 vuoden sopimuksen huhtikuussa 2011. Uudistettu lentoasema avattiin joulukuussa 2012. Se sai heinäkuussa 2015 Leadership in Energy and Environmental Designin kultasertifikaatin.
Rahapaja (televisiosarja)
Rahapaja on espanjalainen televisiosarja, joka nousi suosioon Netflixin myötä. Ensimmäinen tuotantokausi julkaistiin vuonna 2017. Sarjan on luonut Álex Pina. Sarja on fiktiivinen esitys espanjalaisesta rikollisjoukosta, joka ryöstää Espanjan kuninkaallisen rahapajan. Sarjaa on tehty yhteensä viisi tuotantokautta ja sen viides kausi on sarjan viimeinen. Jaksoja on yhteensä 48.
Juoni
Ryöstöä organisoi ja hallitsee rahapajan ulkopuolelta Professori. Poliisin puolelta isossa roolissa on komisario Raquel Murillo (Itziar Ituño) ja apulaiskomisario Ángel Rubio (Fernando Soto).
Enontekiö
Nimen alkuperä
Suomenkielinen nimi Enontekiö taivutetaan sijaintia osoitettaessa ulkopaikallissijoissa: Enontekiöllä – Enontekiöltä – Enontekiölle.
Musiikki, elokuvat ja näyttelyt
Hetan Musiikkipäivät on vuosittain järjestettävä, monipäiväinen musiikkitapahtuma. Enontekiön elokuvateatteri Kino Hetta järjestää elokuvaesityksiä Tunturi-Lapin luontokeskuksessa, jossa on myös Lapin luontoon ja kulttuuriin liittyviä näyttelyjä.
Theseus
Varhaisvaiheet
Theseuksen saavuttua Ateenaan vain Aigeuksen vaimo Medeia, joka halusi valtaistuimelle oman poikansa, tunnisti Theseuksen pojaksi, jonka Aigeus oli kertonut saapuvan vielä Ateenaan. Hän uskotteli Aigeukselle, että Theseus oli saapunut kaappaamaan vallan. Theseus laitettiin vangitsemaan Marathonin härkä, jonka Herakles oli aiemmin tuonut Kreetalta, toiveena että Theseus saisi surmansa. Theseus vangitsi härän ja lahjoitti sen uhrattavaksi juhlissa, joissa Medeia kuitenkin laittoi myrkkyä hänen juomaansa. Juuri kun Theseus oli juomassa, Aigeus havaitsi oman miekkansa hänen kupeellaan ja töytäisi maljan tämän käsistä. Theseuksesta tuli Ateenan prinssi ja kruununperijä.
Minotaurus
Ariadne oli laittanut laivan valmiiksi ja paluumatka alkoi. Theseus kuitenkin hylkäsi Ariadnen Naksoksen saarelle. Erään version mukaan Ariadne eksyi saarella sumuun, eivätkä hänen siskonsa Faidra ja Theseus kyenneet löytämään Ariadnea, vaan joutuivat lähtemään matkaansa vuoroveden ollessa sopivimmillaan. Ariadne tapasi myöhemmin saarella viinin jumala Dionysoksen, joka otti hänet puolisokseen, ja he nousivat taivaisiin. Theseus, suruissaan Ariadnensa menetyksestä, unohti paluumatkalla Ateenaan nostaa lupaamaansa valkoisen purjeen onnistuneen retken merkiksi, jolloin kuningas Aigeus uskoi poikansa kuolleen ja surmasi itsensä syöksymällä aaltoihin.
Li Yuxiang
Li Yuxiang (s. 7. joulukuuta 1982) on kiinalainen haulikkoampuja.
Universalismi (kristinusko)
Universalismi on kristinuskon käsitys, jonka mukaan kaikki ihmiset pelastuvat. Esimerkiksi Origeneen mukaan dualismin hylkääminen oppina merkitsee, ettei maailman loppuessa Saatanalle voi kuulua kukaan (ei edes Saatana itse): Jumala pelastaa jokaisen, ja maailma palautuu alun täydellisyyteen (apokatastasis).
Oskar Osala
Maajoukkueessa
Osala valittiin Suomen maajoukkueeseen EHT-turnaukseen (Channel One Cup) Moskovaan joulukuussa 2011.
Varpu Tikanoja
Vuonna 1954 Tikanoja kirjoitti tutkielmaa taiteilija Carlo Carrásta ja alkoi opiskelemaan maalausta Accademia di Belle Arte di Brerassa. Siellä hän tutustui hollantilaiseen Arthur Spronkeniin, jonka kanssa hän myöhemmin avioitui Vaasassa vuonna 1955. He muuttivat asumaan Beekin kylään Limburgiin Alankomaihin ja saivat siellä viisi lasta: Tarun, Caiuksen, Siirin, Arjan ja Koren.
Ennen vuotta 1975 Tikanojan maalaaminen oli epäsäännöllistä ja vähäistä todennäköisesti lapsien vuoksi. Vuodesta 1975 lähtien taas hän maalasi intensiivisesti ja piti monia näyttelyitä Hollannissa.
Rosnoën
Rosnoën on kunta läntisessä Ranskassa Finistèren departementissa Bretagnen alueella. Se sijaitsee Brestin redin rannikolla, noin 34 kilometriä Brestin kaupungista itään.
Cleanroom
Keskeiset periaatteet
Cleanroom-metodi perustuu seuraaviin periaatteisiin:
Ohjelmien käsittely matemaattisina funktioina
Ohjelmia käsitellään matemaattisina funktioina käyttäen apuna laatikkorakenteeseen perustuvaa määrittelyä ja suunnittelua sekä sekvenssipohjaista määrittelyä. Kehitettävän ohjelman ulkoinen käyttäytyminen määritellään täydellisesti yhdistämällä kaikki sen mahdollisesti saamat syötesarjat yhteen vasteeseen. Syötteet määritellään käyttäen apuna edellä mainittua sekvenssipohjaista määrittelyä. Ohjelman ulkoisen toiminnan, eli mustan laatikon, kuvaus kehitetään tilalaatikoksi, joka kuvaa ohjelman kaikkia mahdollisia tiloja. Tilalaatikko kehitetään edelleen läpinäkyväksi laatikoksi, eli mustan laatikon ja tilalaatikon kuvaaman toiminnallisuuden toteuttavaksi algoritmiksi.
Palmerston (Cookinsaaret)
Palmerston on koralliatolli Cookinsaarilla, Tyynellämerellä. Se sijaitsee noin 500 kilometrin päässä Cookinsaarten pääsaaresta, Rarotongasta. Palmerstonin pinta-ala on 2,6 neliökilometriä. Saarella oli 57 asukasta vuoden 2016 väestönlaskennassa. He puhuvat murteellista englannin kieltä. Asukkaat polveutuvat vain yhdestä miehestä, englantilaisesta William Marstersista.
Empire Earth
Pelaaminen
Empire Earthissa on uniikki Civilization Builder -järjestelmä, joka mahdollistaa omien sivilisaatioiden rakentamisen. Sivilisaatioihin voi valita mitä tahansa yksikköparannuksia tai parannuksia, joilla kerätä resursseja nopeammin. Lisäosassa pystyy valitsemaan myös erikoisvoimia, esimerkiksi laskuvarjojoukot (lentokone, joka sisältää kahdeksan tavallista jalkaväen yksikköä) tai ohjusaseman (siilo, josta pystyy ampumaan ydinohjuksia).
Joseph Oliver Bowers
16. tammikuuta 1971 Bowers sai nimityksen Antilleille Saint John'sin (sittemmin Saint John's–Basseterren) piispaksi, jona hän toimi, kunnes jäi eläkkeelle 17. heinäkuuta 1981. Hän osallistui Vatikaanin toiseen kirkolliskokoukseen.
Myrkkykatko
Myrkyllisyys
Kreikkalainen filosofi Sokrates kuoli myrkkykatkosta tehtyyn juomaan. Myrkkykatkosta uutettua juomaa käytettiin Antiikin Kreikassa muun muassa vankien myrkyttämiseen, esimerkiksi mainitun Sokrateen lisäksi peloponnesolaissodan Ateenan laivaston Spartasta palanneet voittoisat komentajat.
thumb|220px|vasen|Conium maculatum. Lähde: [[Köhler's Medizinal-Pflanzen (1887)]] thumb|Conium maculatum
Ranskanbulldoggi
Ulkonäkö
Ranskanbulldoggi sekoitetaan usein bostoninterrieriin huomattavan samannäköisyyden vuoksi.
Solrødin kunta
thumb|right|250px|Kartta kunnan alueella sijaitsevista seurakunnista.
Jackass: The Movie
Jackass: The Movie on 25. lokakuuta 2002 ensi-iltansa saanut komediaelokuva. Elokuva perustuu samannimiseen televisiosarjaan Jackass, ja elokuvassa ovat mukana kaikki ryhmän alkuperäiset jäsenet. Myös muita televisiosarjassa esiintyneitä henkilöitä nähdään elokuvassa. Tähän kastiin kuuluvat Rake Yohn, Manny Puig, Phil Margera ja April Margera.
Okeanidit
Luettelo okeanideista
Hesiodos, Apollodoros ja Hyginus luettelevat seuraavia okeanideja nimeltä:
Saarelta nousi savua
Juoni
Merellä ylikersantti Untamo etsii aluksellaan miinoja ja lentokoneesta pudotettua torpedoa ja tekee havainnon Kuoliolta nousevasta savusta.
Stoubtsy
Stoubtsy (, IPA: [s'towpʦɪ]) eli Stolbtsy on pienehkö kaupunki Valko-Venäjällä Minskin alueella, maanteitse 76 kilometriä Minskistä lounaaseen. Kaupunki on maatalousvaltaisen hallintopiirin (rajon) keskus. Koko piirin väkiluku oli vuoden 2009 väestönlaskennassa 42 007, josta 15 367 asui Stoubtsyn kaupungissa. left|thumb|230px| Stoubtsyn piirin kulttuuritalo. left|thumb|230px| Ortodoksinen Pyhän Annen kirkko Stoubtsyssä.
Eura
Euran keskustaajamassa oli vuoden 2011 lopussa 6 587 asukasta. Kuntaan liitettiin vuonna 1970 Hinnerjoen ja Honkilahden kunnat. Vuonna 2009 Euraan liitettiin Kiukainen, jolloin Euran asukasluvuksi tuli noin 12 500. Euran naapurikuntia ovat Eurajoki, Harjavalta, Kokemäki, Laitila, Mynämäki, Nakkila, Pöytyä, Rauma ja Säkylä.
Hergé-museo
thumb|Museo rakenteilla (yllä) ja arkkitehdin luonnoksena (alla). Hergé-museo on ennen kaikkea Tintistä tunnettua sarjakuvapiirtäjä Hergétä kunnioittamaan perustettu museo, joka sijaitsee Louvain-la-Neuvessa Belgiassa. Museo avattiin 2. kesäkuuta 2009. Rakennuksen on suunnitellut ranskalainen Pritzker-palkittu arkkitehti Christian de Portzamparc. Museonjohtaja on Laurent de Froberville.
Museon idea syntyi jo Hergén elinaikana. Kolme vuotta hänen kuolemansa jälkeen Stiftung Hergé (nyk. Studios Hergé) ryhtyi viemään suunnitelmaa eteenpäin. Ensin museon kotipaikaksi suunniteltiin Brysseliä. Vuosien keskustelun jälkeen sijaintipaikaksi ilmoitettiin kuitenkin yliopistokaupunki Louvain-la-Neuve, ja Hergén leski Fanny Rodwell antoi hankkeeseen 17 miljoonaa euroa.
Eura
Ympäristö
Eurassa on myös kolme museota ja viisi kirkkoa (Euran harmaakivikirkko 1898, Hinnerjoen puukirkko 1755, Honkilahden puukirkko 1759, Kiukaisten puukirkko 1761 ja Panelian kivikirkko 1950) sekä Euran lentokenttä, jota käyttävät Euran ympäristön moottorilentäjät ja varjoliitäjät.
Hergé-museo
Kritiikkiä
Saksalainen lehdistö (Die Welt ja Frankfurter Allgemeine Zeitung) toi museon avaamisen yhteydessä esille sieltä täysin puuttuvan kritiikin Hergén rasismista ja natsisympatioista. Avajaisten yhteydessä syntyi myös skandaali siitä, ettei valokuvaajien sallittu kuvata tilaisuudessa. Kiellon syynä olivat näyttelytilojen runsaat alkuperäiskuvat, joita ei haluttu kuvattavan.
Eura
Historia
pienoiskuva|Eurasta löytynyt 1100–1250-luvuille ajoitettu kiekkopontinen miekka, joka on koristeltu hopealangoin.|vasen Eura on esihistorialtaan Suomen merkittävimpiä kuntia. Siellä on poikkeuksellisen runsaita, erityisesti rautakautisia löytöjä Käräjämäellä, Luistarissa, Pappilanmäellä ja Kolmhaarassa.
Vuonna 1817 Euran pitäjän Honkilahden kappelin Auvaisten kylässä seppä Juho Uusikartano koki voimakkaan herätyksen. Hyppyherätyksenä tunnettu liike laajeni voimakkaasti ja vaikutti rukoilevaisuuden elpymiseen Lounais-Suomen alueella.
Ensimmäinen kirjasto Euran seuduilla perustettiin ilmeisesti vuoden 1852 vaiheilla, ja se on pohjana nykyiselle Euran kunnankirjastolle.
Kylät ja taajamat
pienoiskuva|270px|Euran kylät vuonna 1928: 1. Kauttua, 2. Vähävahe, 3. Isovahe, 4. Kirkonkylä, 5. Sorkkinen, 6. Lähteenoja, 7. Vaani, 8. Pappila, 9. Turajärvi, 10. Naarjoki, 11. Mestilä. Ennen kuntaliitoksia Eurassa oli 10 kylää ja yksinäistilaa: Kirkonkylä, Sorkkinen, Euran pappila, Vaani (yksinäistila), Lähteenoja (yksinäistila), Soupas (yksinäistila), Isovahe (yksinäistila), Vähävahe (yksinäistila), Kauttua, Mestilä, Naarjoki ja Turajärvi.
Kiukaisissa on 9 kylää: Eurakoski, Harola, Kiukainen, Köylypolvi, Laihia, Laukola, Mäkelä, Panelia ja Rahvola.
Grootfontein
Yleistä
Etelä-Afrikan miehitysvallan aikana Grootfonteissa oli SWANLA:n eli South West Africa Labour Association tukikohta.
Kuten kaikki kaupungit Otavin kolmiossa, Grootfontein on hyvin vihreä kesällä mutta hyvin kuiva talvella. Keväällä kaupungin monet jakaranda- ja liekkipuut kukkivat näyttävästi. Kaupungissa on vanha saksalaisten Schutztruppe-joukkojen linnake vuodelta 1896, jossa nykyään on paikallishistoriasta kertova museo.
20 km länteen Grootfonteinista sijaitsee valtava Hoban meteoriitti. Se painaa yli 60 tonnia, ja on suurin Maassa tunnettu meteoriitti samoin kuin suurin Maassa sijaitseva luonnollinen rautakimpale.
Vaalitulokset
Grootfonteinin paikallisvaalien tulokset vuonna 2015 olivat seuraavat:
Elizabeth Stefan
List of supercentenarians from the United States
Earnie Shavers
Ennen ammattilaiseksi ryhtymistä Shaversilla oli lyhyt mutta menestyksekäs amatööriura, ja hän oli vuonna 1969 kansallinen AAU:n raskaansarjan mestari.
Paluu
Shavers lopetti uransa 1995, jolloin hänellä oli 74 voittoa (68 voittoa tyrmäysiskulla, 23 ensimmäisessä erässä), 14 tappiota ja 1 tasatulos.
Ville Riihinen
Ville Riihisen äiti oli itsellinen Maria Vilhelmiina Riihinen. Hänen puolisonsa vuosina 1925–1945 oli Kerttu Maria Kaivosoja ja vuodesta 1946 Anna Elmina Lindberg. Hän työskenteli kuljetus- ja rakennustöissä Viipurissa, sanomalehti Työn toimittajana ja taloudenhoitajana Viipurissa, Viipurin työväenyhdistyksen taloudenhoitajana sekä Raittiustalo oy Koiton isännöitsijänä ja Raittiusyhdistys Koiton taloudenhoitajana Helsingissä 1957–1968.
Täältä tullaan, elämä!
Elokuvassa esiintyvä ”Kill City” oli Helsingin Kalliossa osoitteessa Wallininkatu 2–4 sijainnut nuorten valtaama puutalokortteli, jonka tienoilla vaikutti 1970-luvun lopulla suomalaisen punk-rockin näkyvimpiä hahmoja. Korttelin rakennukset purettiin loppuvuonna 1979, ja niiden tilalle rakennettiin nykyinen Kaupunkien talo.
Vastaanotto
Aikalaiskriitikoiden kommentit elokuvasta olivat yleisesti myönteisiä, ja he äänestivät Projektio-lehdessä elokuvan vuoden parhaaksi kotimaiseksi. Elokuvaa pidettiin aitona, ajankohtaisena ja pätevänä. Ensi-illasta parinkymmenen vuoden kuluttua elokuvaa arvioineen Helena Yläsen mukaan Täältä tullaan, elämä! on osuva kuvaus peruskoulua käyvistä helsinkiläisistä lähiönuorista. Hänen mukaansa elokuva on ”eleettömän naturalistisesti toteutettu, mutta lasten puolesta selvästi kantaa ottava aikalaisdraama, jonka kevyt dokumentaarisuus takaa hyvin aikaa kestäneen totuudellisuuden.”
Väinö Huuhtanen
Huuhtanen valittiin eduskuntaan maalaisliiton edustajaksi Viipurin läänin itäisestä vaalipiiristä vuosiksi 1929–1933. Hän toimi myös Karjalan kannaksen rahaston neuvottelukunnan puheenjohtajana ja useissa muissa luottamustehtävissä.
Bantenin sulttaanikunta
Myöhemmät vaiheet
Vuonna 1808 hollantilaiset hyökkäsivät Banteniin ja valloittivat sen rannikkoalueet, jotka liitettiin Hollannin Itä-Intiaan. Sulttaani Muhammad Saifuddin luopui Thomas Stamford Rafflesin pakottamana kruunustaan maaliskuussa 1813, mikä oli sulttaanikunnan loppu. Sulttaani lopulta myös karkotettiin alueelta vuonna 1832.
BuraQ
Nimen etymologia
Buraq oli ihmiskasvoinen ratsu, jolla profeetta Muhammedin kerrotaan lentäneen yhdessä yössä Mekasta Jerusalemiin. Yhdistyksen nimessä Buraq vertautuu yksisarviseen, joka on seksuaali- ja sukupuolivähemmistöjen symboli.
Larry Donald
Ammattilaisura
Marraskuussa 2004 Donald säväytti nyrkkeilymaailmaa voittamalla entisen maailmanmestarin Evander Holyfieldin pistein 12-eräisessä kamppailussa. Lokakuussa 2005 hän hävisi "Venäjän jätti" Nikolai Valujeville ottelussa, jossa panoksena oli pääsy ottelemaan maailmanmestaruudesta John Ruizia vastaan. Tämän jälkeen Donald piti yli 1,5 vuoden ottelutauon. Hän palasi kehään 30. kesäkuuta 2007 ottelemaan venäläisen Aleksandr Povetkinin kanssa. Donald hävisi ottelun pistetuomiolla. Ottelun jälkeen Donald lopetti uransa.
Norjan talous
Kalastus ja maatalous
Norjassa ammattimainen kalastus on maantieteellisistä syistä perinteisesti voimakkaampi elinkeino kuin maatalous. Kalanviljelyä harjoitetaan laajasti. Myös kalastusturismia on esimerkiksi Lofooteilla.
Öljytuotanto
Muita merkittäviä luonnonvaroja ovat kupari, nikkeli, rautamalmi, sinkki, lyijy ja puu.
Unblack metal
2000-luku
Nykyisin suuntauksessa vaikuttaa joukko yhtyeitä, jotka edustavat perinteisempää raakaa ja tuotantoarvoiltaan karumpaa, hiomatonta black metal -tyyliä, kuten Abdijah, Light Shall Prevail, Offerblod, Arch of Thorns, Flaskavsae, Elgibbor, Katumus, Antivenom, Bedeiah, Dormant, Firethrone sekä lukuisat muut, joilla on sopimus tyyliin erikoistuneilla levy-yhtiöillä, kuten Sullen Records ja EEE Recordings muiden muassa.
Matti S. Martela
Martelan vanhemmat olivat kauppias Matti August Malenius ja Elli Siviä Estola, aiemmin Eskelin, ja puolisot 1938–1949 Maire Marjatta Kohvakka ja vuodesta 1949 Liisa Valpuri Nironen. Matti Martela tuli ylioppilaaksi Helsingin koelyseosta 1932 ja valmistui ekonomiksi 1935. Hän oli Käkisalmen Saha -yhtiön konttorinhoitaja 1937–1938 ja sitten vuonna 1939 perustamansa huonekalutehdas Loimun toimitusjohtaja. Talvisotaan ja jatkosodan alkuvaiheeseen osallistunut Matti Martela perusti vuonna 1941 Riihimäen Puunjalostus -yhtiön, joka toimi vuoteen 1949 asti. Hänen elämäntyökseen tuli kuitenkin vuonna 1945 perustettu Tehokaluste-yhtiö, sittemmin Martela, jonka johdossa hän toimi aina vuoteen 1976 asti. Yhtiö keskittyi toimisto- ja julkisten tilojen kalusteiden suunnitteluun, tuotantoon ja myyntiin kotimaahan ja ulkomaille, joskin alkuvuosina Matti Martela oli mukana perustamassa myös muun muassa huonekalujen verhoilukankaita valmistavaa yhtiötä. Siirryttyään vuonna 1976 pois toimitusjohtajan tehtävistä Matti Martelasta tuli Martela-yhtiön päätoiminen hallituksen puheenjohtaja vuoteen 1986 asti. Teollisuusneuvoksen arvonimen hän sai vuonna 1972. Matti Martela oli sotilasarvoltaan reservin yliluutnantti.
Joe Erskine
Erskine kävi viimeisen ottelunsa Billy Walkeria vastaan lokakuun 27. päivänä 1964 Empire Poolissa, Wembleyllä. Hän hävisi kymmeneräisen ottelun pistein.
Jakoaika
Jakoaikaan on liitetty erilaisia uskomuksia, jotka ovat liittyneet tulevan vuoden säiden ja tapahtumien ennustamiseen. Jakoaikana maailman on uskottu olevan nurin päin. Jakoaika on myös ollut juhla-aikaa, jolloin monet perinteiset työt ovat olleet kiellettyjä ja jolloin maatyöntekijät ovat lomailleet. Myös muilla kansoilla tiedetään olleen vastaavia tasoitus- tai väliaikoja. Suomessa kalenterivuoden loppuminen ja uuden vuoden alkaminen on sijoittunut luontevasti syksyyn satovuoden mukaan. Jakoaikaa on vanhojen talteen saatujen kalenterisauvojen perusteella vietetty Suomessa vielä 1600-luvulla.
Eurajoki
Historia ja kulttuuri
Keskeinen vaikuttaja Eurajoen historiassa on ollut Vuojoen kartano, jonka nykyisen empiretyylisen päärakennuksen on suunnitellut Carl Ludvig Engel. 1900-luvulle asti kartano muodosti suuren osan koko nykyisestä Eurajoesta käsittäneen yksityisen maaomaisuuden, johon kuului muun muassa vuosina 1912–1918 toiminnassa ollut Vuojoen metsärata. Vuonna 1933 kartano siirtyi Eurajoen kunnalle ja oli vuosina 1936–2003 vanhainkotina. 2000-luvulla Eurajoen kunnan omistuksessa edelleen oleva kartano on restauroitu kokous-, koulutus- ja kulttuurikeskukseksi ja ravintolaksi ja siellä on nykyään myös majoitusmahdollisuutta ja Posiva Oyn:n toimitiloja.
Eurajoen kirkko on rakennettu vuonna 1803. Arkkitehtuuriltaan se edustaa uusklassismia. Kirkkoa on korjattu 1800-luvun loppupuolella ja 1900-luvun alussa. Se tunnetaan myös nimellä Kustaa II Aadolfin kirkko, ja sinne mahtuu noin tuhat henkeä. Kivinen sakaristo on tätä varhaisemmalta ajalta, todennäköisesti myöhäiskeskiajalta.
Eurajoen Nuorisosoittokunta on perustettu vuonna 1972. Ensimmäisinä kapellimestareina toimivat Esa Laihonen ja Markku Lehtihalme.
Entiset seurakunnat
Seuraavassa luettelossa on mainittu historiallisella ajalla lakkautetut seurakunnat Eurajoen kunnan nykyisellä alueella.
Märet Jonsdotter
Tuomio
Märet ja Karin Änka tuomittiin 1. huhtikuuta 1669. Teloittaminen ilman tuomiota ei ollut laillista, joten pappeja kehotettiin tuomitsemaan heidät. Papit sanoivat, että he tulisivat kuolemaan tunnustivatpa he tai eivät, mutta jos he tunnustaisivat, he saisivat viimeisen ehtoollisen. Vallitsevan mielipiteen mukaan heidät vietäisiin teloituspaikalle; mikäli he tunnustaisivat siellä, heidät teloitettaisiin; mikäli he vielä epäröisivät, heidät vietäisiin takaisin vankeuteen.
Manksin kieli
Historia ja nykyaika
Manksin kieli on peräisin jo 1400-luvulta, jolloin kieli erottui iiristä ja gaelista. Kielen katoaminen alkoi 1800-luvulla kun englanti syrjäytti sen. 1848 J. G. Cumming totesi, että saarella on enää hyvin harvoja pelkkää manksia puhuvia. Vuonna 1874 manksia osasi noin 30 % väestöstä. 1921 kieltä osasi enää 1,1 % Mansaaren väestöstä. Vuonna 1899 perustettiin Yn Cheshaght Ghailckagh, eli Manksin kielen järjestö.
Kielinäyte
Isä meidän -rukous manksin kielellä Ayr ain Ayr ain t'ayns niau, Casherick dy row dty ennym. Dy jig dty reeriaght. Dty aigney dy row jeant er y thalloo, myr te ayns niau. Cur dooin nyn arran jiu as gagh laa. As leih dooin nyn loghtyn, myr ta shin leih dauesyn ta jannoo loghtyn nyn 'oi. As ny leeid shin ayns miolagh, agh livrey shin veih olk: Son lhiat's y reeriaght, as y phooar, as y ghloyr, son dy bragh, as dy bragh Lähde:
Calaverasin kallo
Löydön historia
Antropologi William Holmes tutki kalloa vuosisadan vaihteessa eli 30 vuotta sen löytämisen jälkeen. Hänen näkemyksensä mukaan kallo vaikutti liian uudelta. Holmes haastatteli paikallisia, jotka kertoivat, että kaivosmiesten alkuperäinen tarkoitus oli huijata paikallista lääkäriä ja luonnonhistoriaharrastajaa, joka kuitenkin olisi havainnut kallossa hämähäkinseittiä. Holmes tutki myös kaivoksesta löydetyiksi väitetyitä esineitä. Hän piti kuitenkin epätodennäköisenä, että laavan alta olisi löytynyt esineitä, jotka sattumalta ovat juuri samanlaisia kuin paikallisten intiaanien käyttämät. Holmes myös huomautti, että alueella on tiedetty olevan isoja intiaanien hautapaikkoja, joissa on röykkiöittäin luita näkyvissä, mistä alue on saanut myös espanjankielisen kalloja merkitsevän nimensä.
Pähkinärinne
thumb|Pähkinärinteen vanha puoli ja Lammaslampi ilmasta. thumb|Vantaan Pähkinärinteen pohjoinen ostoskeskus. thumb|Pähkinärinne sijaitsee Lammaslammen rannalla. Pähkinärinne on Länsi-Vantaan Myyrmäen suuralueen Hämeenkylän kaupunginosassa sijaitseva kerrostaloalue. Se sijaitsee Lammaslammen, Vihdintien ja Rajatorpantien välissä. Pähkinärinteen lähialueita ovat muun muassa Hämevaara, Hämeenkylä, Linnainen, Rajatorppa (Vapaala) ja Varisto.
Rakennettu kaupunkiympäristö
Alueen asukasyhdistys on Pähkinärinne-seura ry.
Testosteroni
Vauvaikä
Korkea testosteronipitoisuus minipuberteetissa korreloi sen kanssa, ovatko pojan leikit 14 kuukauden iässä pojalle tyypillisiä, kuten kiinnostus leikkiautoihin eikä nukkeihin. Testosteroni korreloi pikkulapsilla myös puheen kehityksen viivästymisen kanssa.
Miehillä
Sitoutumattoman testosteronin pitoisuus on miehen veressä 30–140 pikomoolia litrassa ja naisen veressä 0,7–11 pikomoolia. Syljestä mitatut normaalipitoisuudet ovat miehellä 150–500 pikomoolia litrassa ja naisella alle 90 pikomoolia.
Miesten testosteronitasot ovat korkeimmillaan aamuisin. Aikuisten miesten normaalina pidetty testosteronin aamutaso on 10–36 nanomoolia litrassa.
Murrosiän jälkeen kivekset tuottavat testosteronia miehen elämän loppuun asti melko tasaisesti. Miehen testosteronituotanto laskee 30–40 ikävuoden jälkeen keskimäärin yhdellä prosentilla vuodessa, mutta vanhuksillakin testosteronitasot ovat useimmiten vielä normaalilla alueella. Täysin terveiden miesten testosteronitaso sen sijaan ei laske juuri lainkaan.
Naisilla
Testosteronin puute on harvinaista nuorilla naisilla, koska heidän rasvakudoksensa kykenee muuttamaan estrogeeniä ja testosteronia toisikseen, millä on hormonitoimintaa tasapainottavaa vaikutusta. Ikääntyessä muuntuminen kuitenkin vaikeutuu, mikä saattaa johtaa testosteronin puutteeseen.
Naisten testosteronitasot alkavat vähetä noin kolmenkymmenen ikävuoden jälkeen. Munasarjojen testosteronituotanto vähenee jälleen vaihdevuosien jälkeen, muttei lakkaa kokonaan.
Dominointi, aggressio, pelottomuus ja energisyys
Testosteroni ohjaa urosta saavuttamaan korkean sosiaalisen aseman ja säilyttämään sen myös eläinmaailmassa, koska korkeassa asemassa on helpompi löytää lisääntymiskumppani.
Miesten ehkäisymenetelmänä
Testosteroni on miehellä tehokkain hormonipohjainen ehkäisymenetelmä. Testosteronilisän saaminen nostaa miehen veren testosteronipitoisuutta sillä seurauksella, että kivesten oma testosteronituotanto tyrehtyy. Koska siittiöntuotantoon vaaditaan kiveksen korkeaa testosteronipitoisuutta, siittiöntuotanto lakkaa ja ehkäisyvaikutuksen täysi teho saavutetaan kahdessa tai kolmessa kuukaudessa. Hoidon loputtua siittiöntuotanto palaa normaalille tasolleen parissa kuukaudessa. Hoidolla on joitain sivuvaikutuksia. Menetelmä ei myöskään ole varma, joten se ei ole yleisessä käytössä. Myös testosteronin ja keltarauhashormonin yhdistelmää on testattu miehen ehkäisynä.
Vapauden aukio (Novi Sad)
Svetozar Miletićin muistomerkki
Aaltoilevaan viittaan pukeutunut ja kohotetuin oikein käsin Miletićin pronssiveistos luotiin v. 1935 ja kiinnitettiin neliönmuotoiseen noin 2 metrin korkuiseen harmaagraniittijalustaan, jota joidenkin lähteiden mukaan pidettiin liian matalana ja pienenä suhteessa itse pronssiveistoksen kokoon. Vastoinkäymisiä johtui siitä, että aukiolla oli tuolloin jo Pyhän kolminaisuuden muistomerkki vuodelta 1781 ja se oli hyvin lähellä tulevaa Miletićin muistomerkkiä varten suunniteltua paikkaa, jolloin roomalaiskatolisen kirkon yhteisö vastusti tämän uskonnollisen symbolin poistamista. Ratkaisu löytyi, kun Pyhä kolminaisuus siirrettiin kymmenen metrin päähän aukion reunalle, lähelle Rooman katolisen Marian nimen kirkon keskusportaalia siihen saakka, kun se lopulta poistettiin. Miletićin muistomerkki pystytettiin ensimmäisen kerran 1. tai 2. lokakuuta v. 1939. Vuonna 1941 muistomerkki purettiin ja piilotettiin Natsi-Saksan hyökkäyksiltä. Alkuperäistä hieman matalammalla jalustalla muistomerkki palautettiin sen entiselle paikalle pääaukiolla 10:nä joulukuuta 1944 historioitsijan Vaso Stajićin aloitteesta. Monumentin takia aukiota kutsutaan usein myös "Miletićin aukioksi". Miletićin muistomerkkiä ei koskaan pidetty merkittävänä teoksena Meštrovićin luomistyön ajan. Taideyhteisössä ja kriitikoissa tämä Meštrovićin muistomerkki ei saanut korkeita arvosanoja ja vaikka tuohon aikaan taiteilija oli monumentaalisten patsaiden kuvanveistäjänä uransa huipulla, sitä kritisoitiin melko jyrkästi useiden puutteiden vuoksi: "Miletić on esitetty puhemiehenä tai spiikkerinä, jolla on hyperdimensionaaliset raajat kuten aina pienikasvuisen (153 cm pituisen) patsaanluojan taiteelliseen tapaan. Miletićin oikea käsi on nostettuna joko myrskyistä tervehdystä heilauttamalla tai oratoriseen tai vihollisen murskaamisella uhkaavaan asentoon ja taipuneen vasemman käden on määrä osoittaa vihaa vastustajia kohtaan. Uskollisiksi kuvatut kasvot ovat melko ilmeettömiä ja kaikessa puuttuu dynamiikkaa. Viitta tekee Miletićista melkein groteskin ja korostaa tämän lyhyyttä eli rikkoo merkittävästi teoksen koostumuksellista yhtenäisyyttä”. Siitä huolimatta noin seitsemän metriä korkea muistomerkki pysyi ja pysyy Novi Sadin tunnetuimpana tavaramerkkinä ja hallitsevana muistomerkkinä. Miletićin muistomerkki määriteltiin kiinteäksi kulttuuriesineeksi vuodesta 1949 ja erittäin tärkeäksi kulttuurimonumentiksi vuodesta 1991 alkaen. Syksyllä 2020 Novi Sadin kaupungin kulttuurimonumenttien suojeluinstituutin toteuttaman muistomerkkien kunnostushankkeen raameissa tämäkin patsas puhdistettiin noesta, poistettiin kuparihapettumat, hajonneesta orgaanisista aineesta syntyneet jms. kerrostumat monumentin pronssipinnalta. Monumentin pronssiosien ja jalustan mekaaniset vauriot korjattiin.
Tanurdžićin palatsi
Palatsi rakennettiin vuosina 1934–1936. Tontin, jolle se rakennettiin, maaperä oli hiekkaa, joten rakennuksen alle oli asennettava perustukseksi yli 100 cm paksu teräsbetonilaatta. Raudoitetun betonilaatan asentamisen myötä syntyi viisikerroksinen kompleksi, jossa lasitetussa pohjakerroksessa on 14 tilavaa kauppaa ja muihin kerroksiin rakennettiin 35 asuntoa, joihin pääsi sisäpihan julkisivun käytäviltä. Palatsi sai kansalaisten suosiota, etenkin ennen sotaa, ja tarjonta oli monipuolinen. Viidenteessä kerroksessa olivat vahtimestareille ja pesuloille tarkoitetut ja muut aputilat. Rakennuksessa oli kolme erillistä lämmitysjärjestelmää ja erikoislaitteistoja kuumavesihuoltoa varten sekä kaksi hissiä vuokralaisille ja hotellivieraille. Palatsissa oli myös epätavallisen tilava noin 300 m²:n huoneisto, joka oli tarkoitettu Tanurdžićille. Tilava 105 metriä pitkä elokuvateatteri "Rex" sijaitsi palatsin keskiosassa ja sen saliin mahtui jopa 680 henkilöä.
Neutrofiili
thumb|[[Neutrofiili (keltainen) ympäröimässä pernaruttobakteereja (oranssi). Kuva otettu elektronimikroskoopilla.]] Neutrofiili on veressä esiintyvä valkosolu, eli leukosyytti. Neutrofiili on kooltaan 12–15 μm, mikä tekee siitä samankokoisen kuin basofiili ja eosinofiili ovat.
Journey to Silius
Vastaanotto
Mikrobitin Jukka Tapanimäki antoi Journey to Siliusille 76 pistettä sadasta ja kehui toteutusta sekä grafiikkaa.
Olimme sotilaita
Olimme sotilaita on vuonna 2002 ensi-iltansa saanut yhdysvaltalainen sotaelokuva, jonka on ohjannut Randall Wallace. Elokuva kertoo Vietnamin sodasta ja Ia Đrăngin taistelusta marraskuussa 1965, joka oli Yhdysvaltain asevoimien ensimmäinen suuri taistelu kyseisessä sodassa. Elokuva perustuu everstiluutnantti Hal Mooren tapahtumista kirjoittamaan kirjaan We Were Soldiers Once… And Young (1992). Hal Mooren roolissa elokuvan pääosassa esiintyy Mel Gibson.
Close to the Edge
"And You and I" julkaistiin Part I/Part II singlenä USA:ssa lokakuussa 1972. Paras listasijoitus oli 42. "Total Mass Retain" oli heinäkuussa 1972 julkaistun Paul Simonin säveltämän "America"-kappaleen singleversion B-puolena sijalla 46. Suomessa albumin paras sijoitus oli 20 lokakuussa 1972.
(4489) 1988 AK
(4489) 1988 AK on Jupiterin troijalaisiin asteroideihin kuuluva pikkuplaneetta, joka kiertää Aurinkoa Jupiterin radan L4 Lagrangen pisteessä. 1988 AK:n löysi E. Bowell vuonna 1988. Tämän pikkuplaneetan läpimitta on noin 93 kilometriä ja albedo noin 0,051.
S/S Saint Stephen
Saint Stephen rakennettiin 1911 Port Glasgowssa Skotlannissa Wm Hamilton & Companyn telakalla liverpoolilaiselle British & Foreign Steamship Co Ltd-varustamolle. Vuodesta 1919 laivan omisti liverpoolilainen Saint Line Ltd-varustamo ja vuonna 1923 laiva ostettiin Suomeen uusikaupunkilaiselle J. A. Zachariassen & Co-varustamolle. Toisen maailmansodan aikana Saint Stephen tuli heinäkuussa 1942 Japanista Brasilian Santokseen, jossa laiva myytiin. Laivan parikymmentä suomalaista merimiestä internoitiin ja he asuivat Sao Juaon hotellissa Suomen valtion kustannuksella. Laiva oli tämän jälkeen brasilialaisten laivanvarustamoiden omistuksessa ja sen omisti vuodesta 1942 Oscar da Costa Rio de Janeirosta. Vuonna 1949 laivan nimeksi tuli Canguera ja sittemmin nimeksi vaihtui omistajien muuttuessa Guaraassu 1952 ja Fernao Dias 1959. Laiva kaatui ja upposi 25. toukokuuta 1968 ollessaan suolalastissa matkalla Macaosta Rio de Janeiroon.
The Angry Video Game Nerd
Juoni
Sarjassa pelataan lähinnä Nintendo Entertainment System -konsolilla, mutta Rolfe on arvostellut pelejä mm. myös Atari-konsolilla. Rolfe ei juurikaan arvostele tietokoneiden tai uusien pelikonsolien pelejä, muutamaa kertaa lukuun ottamatta (poikkeuksena mm. Big Rigs: Over the Road Racing sekä Rolfen esittämästä hahmosta tehdyt pelit). Rolfe on myös esitellyt Nintendo Enternainment System-pelikonsoliin liittyviä lehtiä, ja niiden huonoja puolia.
Sarjan synty
Maaliskuussa 2004 elokuvien tekoa harrastanut ja opiskellut Rolfe arvosteli kaksi Nintendo Entertainment Systemille aikoinaan ilmestynyttä peliä: Castlevania II: Simon’s Quest ja Dr. Jekyll and Mr. Hyde. Arvosteluvideoissaan Rolfe tekeytyi ”Angry Nintendo Nerd” -hahmoksi, vihaiseksi ja kiroilevaksi alter egokseen, joka etsi pelaamistaan peleistä pelkkiä huonoja puolia.
Age of Empires
Teknologiat
Pelaaja voi paitsi tehdä yhä uusia rakennuksia ja yksiköitä, myös kehittää vanhoja. Kehittäminen antaa etua verrattuna niihin sivilisaatioihin, jotka eivät ole vielä yhtä pitkällä. Suurin kehityshyppäys on seuraavalle aikakaudelle pääsy. Useimmat kehitettävissä olevat teknologiat kuitenkin liittyvät johonkin yksittäiseen asiaan, esimerkiksi torilta (Market) voi kehittää kyläläisten suorittamaa puunhakkuuta tehokkaammaksi. Jotkut kehitykset parantavat rakennuksia ja yksiköitä, jotkut taas mahdollistavat uusien rakennusten tai yksiköiden tekemisen. Teknologioiden kehitys maksaa resursseja.
Matka mustien maanosaan
Matka mustien maanosaan on Veikko Itkosen tuottama suomalainen dokumenttielokuva vuodelta 1952.
Elokuva on matkailudokumentti, joka käsittelee Veikko ja Eija Itkosen vuosien 1946–1951 välisenä aikana tekemiä matkoja Euroopassa ja Afrikassa. Elokuvassa esiintyviä matkakohteita ovat muun muassa Sveitsi, Italia, Algeria ja Etelä-Afrikka.
Boswell Sisters
Ura
Yhtye oli suosionsa huipulla vuosina 1930–1935, jolloin he tekivät myös tärkeimmät levytyksensä. Sisarustrio esiintyi säännöllisesti radiossa ja elokuvissa, kuten Rakkaus ja radio (The Big Broadcast 1932) ja Tähti Pariisista (Moulin Rouge 1934). Trio tuli tunnetuksi tiukoista harmonioistaan, scat-laulutyylistään, instrumentti-imitoinneista ja yllättävistä tempovaihteluista. He leikittelivat alkuperäismelodioitten harmonioilla muutellen niitä täysin uusiin muotoihin ja heidän tyylinsä tuli tunnetuksi kuumana jazzina ja swinginä, jota useat sen ajan jazz-muusikot ihastelivat. Trio teki yhteistyötä useiden aikansa toisten huippunimien, kuten Bing Crosbyn, Burns and Allenin, the Dorsey Brothersin, Benny Goodmanin ja Artie Shaw'n kanssa.
Vaikutus
Boswell Sistersiä pidetään ensimmäisenä kevyen musiikin kuuluisana naistriona. Ella Fitzgerald viittasi Connee Boswelliin ainoana esikuvanaan. The Andrews Sisters sai myös paljon vaikutteita Boswellin sisaruksilta. Trion levytyksiä julkaistiin uudelleen 1980-luvulta alkaen ja nykyisin heitä pidetään eräänä merkittävimmistä jazz-lauluyhtyeistä kautta aikojen.
Harmony Sisters tunnusti jäljitelleensä Boswell Sistersia ja kopioineensa heidän laulujaan savikiekoilta. Muutamat näistä pysyivät Valtosen sisarusten ohjelmistossa vuosikymmeniä. Harmony Sistersin esikuvaksi on virheellisesti väitetty Andrew Sistersiä, joiden "liiaksi huutava" laulutyyli ei heitä erityisesti innostanut.
Apilaperhe
Apilaperhe on perhemuoto, jossa lapsi tai lapset ovat eri perheyksikköjen yhteisiä lapsia. Apilaperhe on yksi sateenkaariperheen muodoista, ja se tunnetaan myös terminä kumppanuusvanhemmuus.
Apilaperhe on perhe, joka muodostuu kahdesta perheestä, joilla on yhteisiä lapsia. Apilaperhe voi olla niin kutsuttu kolmiapilaperhe, jossa on kolme vanhempaa – esimerkiksi naispari ja yksi mies. Neliapilaperheessä on puolestaan neljä vanhempaa, esimerkiksi naispari ja miespari. Apilaperheessä voi olla myös vain kaksi vanhempaa, esimerkiksi yhteisen lapsen hankkineet ystävykset. Apilaperheessä kaikki vanhemmat ovat lapsen tai lasten sosiaalisia vanhempia, mutta lainsäädännön puitteista johtuen vain maksimissaan kaksi heistä voi olla juridisesti vanhempia. Sana apila viittaa apilan lehtiin ja siihen, että perheen vanhemmuus jaetaan niin kuin apilassa on lehtiä.
Erkki Friman
Pedagogi
Friman toimi myös harmonikansoiton opettajana. Hänen oppilaistaan ”puoli tusinaa” on ollut Kultainen Harmonikka -kilpailun finaalissa, voittajina Jarno Kuusisto ja Jani Helenius. Kuusiston ja Heleniuksen levytyksissä on useita Frimanin sovituksia ja sävellyksiä. Vuosina 1979–1989 Erkki Friman toimi Lopen Harmonikkojen johtajana. Tuolloin kerho voitti edelleen ainoan harmonikkakerhojen Pohjoismaiden mestaruuden Suomeen.
Champlainjärvi
Järvi on saanut nimensä ranskalaisen tutkimusmatkailijan Samuel de Champlainin mukaan, joka löysi järven 1609.
Gary Leeman
Leeman edusti kaudet 1997–1999 Saksan DEL-liigan Hannover Scorpionsia ennen kuin lopetti uransa vuonna 1999.
Diana Nuțeanu
Nuțeanu tuotantoon kuuluu palkittu Kolme miniatyyriä suurelle orkesterille (1989). Hän on säveltänyt myös kuoromusiikkia, sonatiinin pianolle (1987) ja lukuisia kamarimusiikkiteoksia, kuten puhallinkvinteton (1988) ja jousikvarteton (1989).
Butua
Butua oli nykyisen Zimbabwen alueella sijainnut itsenäinen valtakunta vuosina 1490–1834. Se sai alkunsa Monomotapan valtakunnan jakaannuttua. Butua kykeni vastustamaan portugalilaisten valloituspyrkimyksiä ja lyömään nämä vuonna 1684 kiivaassa taistelussa. 1800-luvun alkupuolella ngonit tunkeutuivat maahan ja valtakunta lakkasi olemasta viimeisen kuninkaan eli mambon kuoltua ngonia vastaan käydyssä taistelussa vuonna 1834.
Otto Karvinen
Seuraura
Kaudeksi 2023–2024 Karvinen siirtyi kolmivuotisella sopimuksella Mestis-joukkue Jokereihin. Hänen sopimuksensa sisältää pykälän SM-liigaan siirtymisestä, mikäli osapuolet katsovat sen järkeväksi.
Pikku Lulu
Sarjakuvalehti
Samaan aikaan Lulu pääsi vierailemaan sarjakuvalehteen Dell Comics' Four Color comic book series (n:ot 74, 97, 110, 115, 120, 131, 139, 146, 158, 165), kunnes hän sai oman lehden Marge's Little Lulu. Dell Comicsin ja Western Publishingin erkaantuessa toisistaan syntyi sarjakuvayhtiö Gold Key Comics, joka jatkoi lehden julkaisua (n:osta 207 lähtien nimellä Little Lulu) aina vuoteen 1984 saakka.
Otto Karvinen
Muuta
Karvisen pikkuveli Eetu pelasi omalla urallaan hyökkääjänä kolme SM-liigaottelua Rauman Lukossa kaudella 2015–2016. Hän loi pääsarjauraa myös Ranskassa.
Pikku Lulu
Pikku Lulun hahmoja
Hahmojen nimiä englanniksi ja suomeksi:
Dexter Darden
Ura
Darden on näytellyt sivuosia useissa televisiotuotannoissa vuodesta 2008, kuten Chesterin roolin nuorten tieteiselokuvassa Minutemen. Vuonna 2020 hän näytteli keskeisen roolin tilannekomediasarjassa Saved by the Bell.
Ennakkoperintärekisteri
Patentti- ja rekisterihallitus sekä Verohallinto ylläpitävät Yritys- ja yhteisötietojärjestelmää, josta voi tarkistaa, onko yritys rekisteröity kaupparekisteriin tai ennakkoperintärekisteriin.
Oikeusrealismi
Skandinaavinen oikeusrealismi
Skandinaavinen oikeusrealismi eli Uppsalan koulukunta kehittyi Ruotsissa, Tanskassa ja Norjassa 1920-luvulla. Se pohjautui Axel Hägerströmin filosofiaan, jonka mukaan metafyysiset arvoarvostelmat, kuten esimerkiksi kaikki oikeuksia koskevat väitteet, ovat ilman semanttista referenssiä ulkoisessa todellisuudessa eli ne eivät viittaa mihinkään olemassa olevaan todellisuuden ilmiöön. Skandinaavinen oikeusrealismi pyrkii tekemään oikeustieteestä positivistis-empiristisen tiedekäsityksen mukaista irrottamalla se kaikenlaisesta tällaisesta metafysiikasta, johon perinteinen lainoppi on syyllistynyt. Väitteet oikeuksista ja velvollisuuksista pyritään usein palauttamaan väitteiksi lingvistis-mentaalisista tosiasioista.
Intressilainoppi ja vapaaoikeuskoulu
Intressilainopin perustajana pidetään Rudolf von Jheringiä, joka 1800-luvun lopun teoksellaan Der Kampf ums Recht' esitteli maailmalle, että "tarkoitus on kaiken luoja" myös oikeuden kannalta. Nyt oikeutta katsottiin yhteiskunnan kannalta: lait (ja päätökset) miellettiin yhteiskunnan keinoiksi saavuttaa tavoitteensa. Lainsäädäntö ja tuomioistuinratkaisut olivat sidoksissa erilaisiin yhteiskunnallisiin intresseihin.
Shitennō-ji
Temppelissä toimi suuri kirpputori joka kuukauden 21. ja 22. päivänä. Shitennō-ji on noin 10 minuutin kävelymatkan päässä Tennōjin rautatieasemalta. Lähellä on myös Osakan metron Shitennōji-mae Yūhigaokan asema.
Raymond Goethals
Ura valmentajana
Jean Fernandez kokeili siipiään Marseille-luotsina mestaruuskauden jälkeen, mutta valjuin tuloksin ja joulukuussa 1992 Goethals palasi seuran peräsimeen. 71-vuotias veteraanivalmentaja teki oikean ratkaisun ja kruunasi uransa Mestarien liigan voittoon 1993. Münchenin illassa Basile Bolin maali toi 1–0 voiton Marseillelle AC Milania vastaan ja Goethals pääsi historian kirjoihin luotsaamalla ranskalaisseuran ensi kertaa voittoon Mestarien liiga/Euroopan Cupissa.
Goethals jätti seuran menestysillan jälkeen ja myöhemmin paljastui, että Marseille oli syyllistynyt sopupeliin Ranskan liigaottelussa Valenciennesia vastaan ja seura, kuten myös Goethals, menetti Ranskan mestaruuden 1993 ja joukkue pudotettiin alemmalle sarjatasolle.
Kasari (täsmennyssivu)
Kasari on myös suomalainen sukunimi:
Jonna Järnefelt
Yksityiselämä
Järnefeltin puoliso on vuodesta 1990 ollut teatterinjohtaja Asko Sarkola, mutta Järnefelt on hakenut hänestä avioeroa kesäkuussa 2023. Heillä on kolme tytärtä, joista Saga Sarkola on näyttelijä.
Zoo Tycoon
Lisäosan eläimet
Tämä peli sisältää 23 eläintä:
Prost Grand Prix
Kausi 2000 – katastrofi tallille
Talli jäi Minardin kanssa ainoina ilman pistettä ja ilman sijoitusta valmistajien MM-sarjassa.
Kausi 2001 – viimeinen kausi ja kohti konkurssia
Kausi 2001 vaikutti lupaavalta. Tallilla oli käytössään Aceriksi nimetyt Ferrarin moottorit. Auto oli nimeltään AP04. Kauden aikana tallissa ajoi peräti viisi eri kuljettajaa, mikä oli saman verran kuin mitä tallilla oli koko sen historiansa aikana kausilla 1997–2000 ollut. Sponsorit vaihtuivat kaudeksi lähes täysin. Uusia yhteistyökumppaneita olivat muun muassa Parmalat, Adecco ja Acer, joista viimeksi mainitun mukaan nimettiin tallin moottorit.
Tapionpöytä
Asema suomalaisessa muinaisuskossa ja kansanperinteessä
Tapionpöytä on ollut joillekin muinaisille suomalaisille uhripaikka, jolla on uhrattu nimensä mukaan metsän kuninkaalle Tapiolle. Tutkija Martti Haavion mukaan tapionpöytä saattoi myös olla hyvin matala ja leveä kataja. Myös Sakari Paulaharjun mukaan tapionpöytää on pidetty perinteisenä metsänhaltijan palvontapaikkana, jolle asetettiin metsälle annettavia lahjoja. Puolestaan Uno Harva on kirjoittanut, että linnustettaessa sille voitiin viedä ensimmäiseksi saatu lintu, joka keitettiin höyhenineen. Haavio on todennut, että puille voitiin viedä myös varsoneen tamman jälkeiset, jotta varsa osaisi aina palata kotiinsa.
Mikko Kiesiläinen
Mikko Kiesiläinen (s. 1987 Kauniainen ) on suomalainen ekonomisti, joka työskentelee Helsingin kaupungin pääekonomistina. Hän on aiemmin toiminut EK:n ekonomistina sekä ajatushautomo Liberan toiminnanjohtajana. Hän siirtyi Liberan johtoon tammikuussa 2018 HYY Yhtymän liiketoimintajohtajan tehtävästä. Hän on työskennellyt myös konsulttina McKinsey & Companyllä.
Hän liittyi demarinuoriin 15-vuotiaana mutta erosi kymmenisen vuotta myöhemmin, koska SDP ei suostunut peruspäivärahan nostamiseen, ellei ansiosidonnaista nostettaisi enemmän.
Multiversumi
Multiversumia tukevat teoriat
Muun muassa Stephen Hawking kirjassaan Maailmankaikkeus pähkinänkuoressa sekä Fred Adams kirjassaan Elämää multiversumissa kertovat teorioista, jotka tukevat multiversumimahdollisuutta. Myös Martin Rees kirjassaan Avaruuden avainluvut käsittelee multiversumeja. Merkittävä teoreettinen fyysikko David Deutsch on vankkumaton monimaailmateorian kannattaja. Hänen mukaansa Youngin kaksoisrakokokeessa, jossa fotoni voi olla kahdessa paikassa samanaikaisesti, ilmenneet interferenssikuviot ovat todiste rinnakkaisista maailmankaikkeuksista.
PeukaLoiset (performanssiryhmä)
Ryhmän sanoitukset ovat Miko Kivisen ja Juha Metson, sävellykset Miko Kivisen, Juha Metson ja PeukaLoisten.
Multiversumi
Kritiikkiä
Kosmologi Lawrence Krauss on esittänyt niin ikään arvostelua teoriaa kohtaan, sillä hänen mielestään teoria, joka selittää kaiken, ei todellisuudessa selitä mitään.
Lyhtyherttuakala
Koko ja ulkonäkö
Lyhtyherttuakala kasvaa noin 20 cm pitkäksi. Se on yleisväriltään sinisävyinen, vatsaevä on keltainen ja kyljessä hohtava läikkä, jonka sanotaan muistuttavan lyhtyä tai avaimenreikää (jälkimmäinen vertaus on antanut kalalle sen englannin- ja saksankielisen nimen). Sukupuolet eivät juuri eroa toisistaan ulkonäöltään.
Evijärvi
Väestönkehitys
Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.
Johnny Echols
Johnny Echols (s. 21. helmikuuta 1947) on yhdysvaltalainen muusikko, joka tunnetaan psykedeelisen rockin yhtye Loven alkuperäisenä kitaristina. Echols perusti Loven sen keulahahmon Arthur Leen kanssa.
The Joulukalenteri
Juoni
Seuraavana päivänä Näsä huomaa kirjan hävinneen, ja epäilee jälleen Kerttua. Pian Näsä tajuaa, että Tontut ovat vienneet kirjan. Näsä yrittää räjäyttää luolan luukun auki, mutta vahingoittaa itseään vakavasti. Hande kyllästyy Toivon pomotteluun, ja kaksikolla syntyy riita. Kauko paljastaa että potkuri olisi valmis jouluaaton aattona. Kaksikon välit parantuvat jälleen. Kauko onnistuukin valmistamaan potkurin, ja tontut alkavat suunnata takaisin kotiin. Samalla Olli ihmettelee, missä hänen kiväärinsä on, ja huomaa samalla Pentin hävinneen. Kauko on virtsaamassa ulkona, kun Näsä säntää hänen luokse, ja osoittaa tätä Ollin kiväärillä.
Historia ja tyyli
Joulukuussa 2006 Finlanders ja Seitsemän seinähullua veljestä järjestivät The Joulukonsertin Auraviihteen kanssa kahdeksalla paikkakunnalla. Tampereen konsertti televisiotaltioitiin ja esitettiin Yle TV2 -kanavalla 23. joulukuuta 2006 ja 24. joulukuuta 2007. Turussa järjestettiin kaksi konserttia vuosina 2006-2011. Konserttipaikka muutettiin uuteen Turun suureen Logomoon 2011.
Émile Verhaeren
thumb|Émile Verhaeren. [[Théo van Rysselberghen maalaus.]] thumb|300px|Théo van Rysselberghe, Émile Verhaeren lukemassa (1903). – Emile Verhaeren istuu selin punaisessa takissa. Émile Verhaeren (21. toukokuuta 1855 Sint-Amands Belgia – 27. marraskuuta 1916 Rouen Ranska ) oli belgialainen runoilija, joka kirjoitti ranskaksi ja kuului symbolismin merkittävimpiin perustajiin.
Nuoruusvuodet
Verhaeren syntyi ranskankieliseen flaamilaiseen keskiluokkaiseen perheeseen. Silti hän puhui myös paikallista murretta – hollantia ei siihen aikaan opetettu koulussa. Seitsemänvuotiaana hänet lähetettiin jesuiittojen ylläpitämään sisäoppilaitokseen Ghentiin, jossa hän ranskalaistui täysin. Hän opiskeli oikeustiedettä Leuvenin yliopistossa. Siellä hän loi ensimmäiset kirjalliset yrityksensä opiskelijalehteen. Niinä vuosina hän tutustui samanhenkisiin opiskelijoihin. Heistä tuli myöhemmin hänen työtovereitaan vallankumouksellisessa taidelehdessä La Jeune Belgique.
Thyone (kuu)
Thyone on Jupiteria retrogradiseen suuntaan kiertävä, epäsäännöllinen Ananke-ryhmän kuu. Sen löysi ryhmä Havaijin yliopiston tähtitieteilijöitä vuonna 2001. Kuu sai silloin väliaikaiseksi nimekseen S/2001 J 2. Nykyisen nimensä kuu sai kreikkalaisesta mytologiasta, jossa Thyone on toinen Semelen, Dionysoksen äidin, nimityksistä. Thyone on läpimitaltaan noin 4 kilometriä ja se kiertää Jupiteria noin 21,2 miljoonan kilometrin etäisyydellä kiertoajan ollessa 627 päivää. Radan inklinaatio on 149° ja eksentrisyys 0,2377.
Jaakko Lyytinen
Jaakko Lyytinen (s. 5. huhtikuuta 1973 Helsinki) on suomalainen toimittaja, joka työskentelee Helsingin Sanomissa. Hän oli HS:n kulttuuritoimituksen esimies 2011–2015.